Document ID: 31994R0080

ΚΑΝΟΝΙΣΜΟΣ (ΕΚ) αριθ. 80/94 ΤΗΣ ΕΠΙΤΡΟΠΗΣ της 18ης Ιανουαρίου 1994 για τροποποίηση του κανονισμού (ΕΟΚ) αριθ. 2700/93 περί λεπτομερών κανόνων εφαρμογής της πριμοδότησης υπέρ των παραγωγών αιγοπροβείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2) και ιδίως το άρθρο 5 παράγραφος 9,
τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς προβείου και αιγείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 2070/92 (4), και ιδίως το άρθρο 1 δεύτερο εδάφιο,
Εκτιμώντας:
ότι στον κανονισμό (ΕΟΚ) αριθ. 2700/93 της Επιτροπής (5) προβλέπεται ότι οι αιτήσεις για τη χορήγηση πριμοδοτήσεων υποβάλλονται στην αρμόδια αρχή που ορίζεται από το κράτος μέλος, στο έδαφος του οποίου βρίσκεται η εκμετάλλευση 7
ότι, στην Ιταλία, διαπιστώθηκε ότι απαιτείται να συγκεντρώνονται οι αιτήσεις πριμοδοτήσεως, αφενός για να επιταχυνθούν οι πληρωμές και, αφετέρου, για να είναι δυνατός ο αποτελεσματικότερος έλεγχος σε ορισμένες περιοχές του κράτους μέλους 7 ότι πρέπει, συνεπώς, να επιτραπεί στην Ιταλία να συγκεντρώνει τις εν λόγω αιτήσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη τις Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 2 του κανονισμού (ΕΟΚ) αριθ. 2700/93 παρεμβάλλεται το ακόλουθο δεύτερο εδάφιο:
«Εντούτοις, όσον αφορά την Ιταλία, οι αιτήσεις πριμοδότησης είναι δυνατόν να συγκεντρώνονται 7 στην περίπτωση αυτή, η αρμόδια αρχή που ορίζεται από το κράτος μέλος, στο έδαφος της οποίας βρίσκεται η εκμετάλλευση, πρέπει να λαμβάνει αντίγραφο κάθε αιτήσεως.»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την έναρξη της περιόδου εμπορίας 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιανουαρίου 1994.

Labels: 17
19
10
6
18